### Beslutning

Godkendt.

### Sagsfremstilling

### Resume og sagens baggrund

I forbindelse med udviklingen af erhvervsområdet ved [adresse] er det blevet aktuelt at etablere en ny vej mellem [adresse] og [adresse]. Det samlede anlægsbudget for projektet forventes at ligge på i alt cirka 14 mio. kr. Tilslutningen fra [adresse] til [adresse] forventes at ske i et kanaliseret T-kryds. Der er ikke afsat et rådighedsbeløb til projektet, og projektet vil derfor skulle finansieres af kassen. Der er den 15. september 2021 givet en anlægsbevilling på 2,5 mio. kr. finansieret af kassen til forundersøgelser, rådgivning, projektering og de indledende anlægsarbejder. Der søges nu om en anlægsbevilling på 11,5 mio. kr. til anlæg af vejforbindelsen mellem [adresse] og [adresse] finansieret af kassen.

### Indstillinger

Direktøren indstiller, at der gives en anlægsbevilling på 11,5 mio. kr. i 2022 finansieret af kassen til anlæg af en vejforbindelse mellem [adresse] og [adresse].

### Behandling

Teknik- og Miljøudvalget, Økonomiudvalget, Kommunalbestyrelsen

### Sagsfremstilling

I forbindelse med udvikling af erhvervsområdet ved [adresse] er det blevet aktuelt at, at der etableres en ny vej mellem [adresse] og [adresse]. Der er beregnet et samlet anlægsbudget for projektet, og det forventes, at det samlede projekt vil koste i alt cirka 14 mio. kr. Der er ikke afsat et rådighedsbeløb til projektet, og projektet vil derfor skulle finansieres af kassen. Der er tidligere givet en anlægsbevilling på 2,5 mio. kr., og projekteringen er nu så langt, at anlægsarbejdet vil kunne igangsættes efter udbud primo 2022.

Vejen anlægges med en bredde på 7 meter med tilhørende trug og grønt udtryk samt en cykelsti på 2,5 m på hver side af vejen. Der er mulighed for at omdanne cykelstien til en fællessti i fremtiden med en stribe i midten. Fodgængere vil kunne benytte cykelstien, idet de cyklende vil skulle respekteres. Ved tilslutningen fra [adresse] til [adresse] etableres et kanaliseret T-kryds. I tilknytning til afledningen af vand fra vejen vil der blive etableret et rørbassin under vejen og en kendt jordforurening vil blive fjernet.

Der er indgået rådgivningsaftale i forhold til projektering, byggeledelse og tilsyn, og anlægsarbejdet er udbudt i licitation med tilbudsfrist den 14. december 2021. Den fysiske udførelse af vejen forventes påbegyndt primo 2022 og afsluttet senest maj 2022.

I forbindelse hermed søges der om en anlægsbevilling på 11,5 mio. kr. til anlægsarbejdet. Midlerne foreslås finansieret af kassen.

Det skal bemærkes, at der i forbindelse med budgetaftalen for 2019-2022 blev afsat 6,6 mio. kr. til etablering af en vej til nyt erhvervsområde i [adresse]. Rådighedsbeløbet blev dog i forbindelse med budgetopfølgningen ultimo september 2020 lagt i kassen.

Det nu ændrede anlægsoverslag er baseret på blandt andet en ændret placering, reviderede trafiktal og ændrede vurderinger omkring tilslutningen ved [adresse].

### Økonomiske konsekvenser

Anlægsbevillingen på 11,5 mio. kr. til anlæg af en vejforbindelse mellem [adresse] og [adresse] foreslås finansieret af kassen i 2022.

[adresse] bemærkninger er indarbejdet i sagen.

### Sagens forløb

02-12-2021 Teknik- og Miljøudvalget 2021
Anbefales.
 08-12-2021 Økonomiudvalget 2021
Anbefales.
 15-12-2021 Kommunalbestyrelsen
Godkendt.